संस्कृत में चीनी के शर्करा कहल जाला। इतिहासी रूप से एकर उत्पत्ती भारत में भइल आ इहाँ से ई बाकी जगह चहुँपल जेकर परभाव शब्द पर भी देखाई देला आ बिबिध भाषा में एकर नाँव शर्करा से निकसल बतावल जालें। फारस में शर्करा के शक्कर भा शकर बनल, उहाँ से ई अरबी में शक्कर के रूप में गइल आ मध्यकालीन लैटिन भाषा में सुक्कारम,  आ बारहवीं सदी के पुरानी फ्रेंच भाषा में सुक्रे, आ इहाँ से अंगरेजी भाषा में शुगर बनल। इटैलियन में जुचेरो, स्पैनिश में अजुकार, आ पुर्तगाली में असुकार सीधे अरबी से आइल हवे, स्पेनिश आ पुर्तगाली में मूल अरबी डेफिनिट आर्टिकल (अंगरेजी वाल ए/ऍन नियर अल के अ) बचल रह गइल। सभसे पुरान प्रमाणित यूनानी शब्द  (सक्काःरिस) बतावल जाला।